
PARLAMENTUL ROMÂNIEI

CAMERA DEPUTAŢILOR
	        COMISIA JURIDICĂ, 
DE DISCIPLINĂ ŞI IMUNITĂŢI
	                                   București, 09.06.2026
                    Nr. 7c-13/27
                                          PLx 17/2026   


AVIZ
asupra Proiectului de Lege pentru modificarea şi completarea Legii vânătorii şi a protecţiei fondului cinegetic nr.407/2006
În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină și imunități a fost sesizată, spre dezbatere și avizare, cu Proiectul de Lege pentru modificarea şi completarea Legii vânătorii şi a protecţiei fondului cinegetic nr.407/2006, trimis cu adresa nr. PL-x 17 din 02 februarie 2026, înregistrat cu nr.7c-13/27/03.02.2026. 
          Senatul,  în calitate  de primă  Cameră  sesizată, a adoptat proiectul de lege în ședința din  22 decembrie 2026.

Potrivit dispozițiilor art.75 din Constituţia României, republicată, și ale art.92 alin.(9) din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională. 

Proiectul de lege are ca obiect de reglementare completarea art.31 din Legea nr.407/2006, cu un nou alineat, alin.(21), precum şi modificarea punctelor 5 şi 16 din Anexa nr.I, Secţiunea B, din acelaşi act normativ, în sensul ca perioadele de vânătoare pentru cioara de semănătură şi graur să fie „tot timpul anuluiˮ, fără cote de recoltă. De asemenea, se introduce o autorizare specială de vânătoare, individuală sau colectivă, cu valabilitate de 6 sau 12 luni, care permite fermierilor să acţioneze rapid şi legal, protejând culturile şi asigurând trasabilitatea intervenţiilor.
Potrivit prevederilor art.62 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a dezbătut proiectul de lege în ședința din  09 iunie 2026.
Membrii Comisiei au examinat proiectul de lege supus avizării, expunerea de motive, avizul negativ al Consiliului Legislativ, avizul negativ al Consiliului Economic și Social și opinia Consiliului Fiscal.
În urma dezbaterilor s-a hotărât, cu majoritate de voturi avizarea favorabilă a proiectului de lege, în forma transmisă Comisiei juridice, de disciplină şi imunităţi de către  Biroul Permanent.

Proiectul de lege face parte din categoria legilor ordinare.               
             PREŞEDINTE,                          

                       SECRETAR,
Prof. Univ. Liviu-Bogdan CIUCĂ                                                 Petre-Emanoil Neagu   
            Consilier,                                                                                                                                     
        Ruxandra Dumitrașcu
